लखनऊ के हजरतगंज में राजभवन के सामने सिक्योरिटी एजेंसी संचालक से 20 लाख लूटने वाले बदमाशों ने चार दिन पहले एक निजी कंपनी के रिकवरी एजेंट से एक लाख लूटे थे।
 सीसीटीवी फुटेज में दोनों वारदातों के दौरान हजरतगंज के विभिन्न स्थानों पर नजर आए बाइक सवार दो युवक की तलाश शुरू की गई है। दोनों वारदातों से संबंधित सीसीटीवी फुटेज में सिर्फ कपड़ों में अंतर नजर आया।
 इंस्पेक्टर हजरतगंज विजयमल यादव ने बताया कि सिक्योरिटी एजेंसी संचालक पंकज मिश्रा से 20 लाख की लूट के मामले में चार सीसीटीवी कैमरों में बाइक सवार दो संदिग्ध नजर आए। पिछली सीट पर सवार हरी टी-शर्ट पहने युवक का चेहरा स्पष्ट नजर आ रहा है, जबकि बाइक चला रहे सफेद शर्ट वाले संदिग्ध ने हेलमेट लगा रखा था। विभिन्न सीसीटीवी कैमरों के फुटेज खंगालकर लुटेरों का रूट चार्ट तैयार किया जा रहा है।
 इस बीच सोमवार को वर्ल्डटॉप रिस्क मैनेजमेंट कंपनी के रिकवरी एजेंट मनीष कुमार व उसकी सीमा से एक लाख की लूट की पड़ताल कर रही पुलिस टीम ने एसबीआई की मुख्य शाखा से लेकर लक्ष्मण मेला पार्क व अन्य संभावित स्थानों के सीसीटीवी कैमरों के फुटेज खंगाले।
 20 लाख की लूट में संदेह के घेरे में लिए गए बाइक सवार सोमवार को हुई वारदात के दौरान संबंधित रास्ते पर फर्राटा भरते नजर आए। फर्क सिर्फ इतना था कि बाइक चालक के तन पर काली और पिछली सीट पर सवार संदिग्ध ने लाइट कलर फुट शर्ट पहन रखी थी।
 
लखनऊ के हजरतगंज में राजभवन के सामने सिक्योरिटी एजेंसी संचालक से बीस लाख लूटने वाले बदमाशों ने चार दिन पहले एक निजी कंपनी के रिकवरी एजेंट से एक लाख लूटे थे। सीसीटीवी फुटेज में दोनों वारदातों के दौरान हजरतगंज के विभिन्न स्थानों पर नजर आए बाइक सवार दो युवक की तलाश शुरू की गई है। दोनों वारदातों से संबंधित सीसीटीवी फुटेज में सिर्फ कपड़ों में अंतर नजर आया। इंस्पेक्टर हजरतगंज विजयमल यादव ने बताया कि सिक्योरिटी एजेंसी संचालक पंकज मिश्रा से बीस लाख की लूट के मामले में चार सीसीटीवी कैमरों में बाइक सवार दो संदिग्ध नजर आए। पिछली सीट पर सवार हरी टी-शर्ट पहने युवक का चेहरा स्पष्ट नजर आ रहा है, जबकि बाइक चला रहे सफेद शर्ट वाले संदिग्ध ने हेलमेट लगा रखा था। विभिन्न सीसीटीवी कैमरों के फुटेज खंगालकर लुटेरों का रूट चार्ट तैयार किया जा रहा है। इस बीच सोमवार को वर्ल्डटॉप रिस्क मैनेजमेंट कंपनी के रिकवरी एजेंट मनीष कुमार व उसकी सीमा से एक लाख की लूट की पड़ताल कर रही पुलिस टीम ने एसबीआई की मुख्य शाखा से लेकर लक्ष्मण मेला पार्क व अन्य संभावित स्थानों के सीसीटीवी कैमरों के फुटेज खंगाले। बीस लाख की लूट में संदेह के घेरे में लिए गए बाइक सवार सोमवार को हुई वारदात के दौरान संबंधित रास्ते पर फर्राटा भरते नजर आए। फर्क सिर्फ इतना था कि बाइक चालक के तन पर काली और पिछली सीट पर सवार संदिग्ध ने लाइट कलर फुट शर्ट पहन रखी थी।